**POZIV za nezaposlene žene na besplatni ciklus radionica o aromaterapiji**

LAG Zagorje-Sutla poziva nezaposlene žene da se prijave na besplatni ciklus radionica o aromaterapiji!

**POČETAK RADIONICA:** 14.09.2020.

**TRAJANJE PROGRAMA:** 30 školskih sati. Nakon završetka programa polaznice će dobiti Potvrdu o pohađanju radionice.

**UVJETI UPISA:** u ciklus radionica aromaterapije mogu se upisati žene koje su prethodno završile minimalno osnovnu školu i imaju 15 godina (upis u evidenciji Hrvatskog zavoda za zapošljavanje nije uvjet) te trenutno nisu redovite učenice ili studentice, a imaju prebivalište na području Krapinsko-zagorske županije.

**MJESTO ODRŽAVANJA RADIONICA**: Pučko otvoreno učilište Krapina, Šetalište narodnog preporoda 13, Krapina

Završetkom programa polaznice će steći znanja iz sljedećeg:

a)  Osnove aromaterapije (što je aromaterapija, povijest i korijeni aromaterapije, aromaterapija danas)

b)  Aromaterapija u primjeni (o eteričnim uljima, što su kemotipovi, eterična ulja na tržištu, pakiranje i deklariranje, o kupovanju eteričnih ulja, prepoznavanje krivotvorenih ulja, kako čuvati eterično ulje)

c) Aromatski materijal (kemija eteričnih ulja, specifičnost sastava eteričnih ulja, sigurnost pri korištenju eteričnih ulja, o kojim populacijskim skupinama posebno brinuti, alergo-test)

Radionice će se održavati u POU Krapina u skladu s epidemiološkim mjerama, stoga je broj sudionica ograničen na 10 (deset). Polaznicama će se osigurati nadoknada putnih troškova dolazaka na radionice u maksimalnom iznosu putne karte javnog prijevoza po dolasku.

Prijave na besplatni ciklus radionica otvorene su do 11.09.2020. godine preko linka [**PRIJAVA**](https://docs.google.com/forms/d/e/1FAIpQLSdALquu5eXkrU_zrbDVUuc5IBsWbRT3sOnwN55CApb_roRcWg/viewform) . Možete se prijaviti i putem e-maila projekti@zagorje-sutla.eu te Vas molimo da prijavi navedete ime i prezime, kontakt, općinu/grad odakle dolazite.  Za više informacija glede prijave možete nas kontaktirati na 099/4237 161. Nakon roka za prijavu napravit će se odabir polaznica te ćemo o rezultatu obavijestiti sve prijavljene žene.

Veselimo se Vašoj prijavi!

***UKRATKO O PROJEKTU:***

*Radionice aromaterapije provodi se u sklopu projekta “Jednake mogućnosti u svijetu rada i procesu zapošljavanja "Žene biraju novu šansu", koji sufinancira Europska unija iz Europskog socijalnog fonda. Projekt se provodi u razdoblju od 26.03.2019. do 26.03.2021. Ukupna vrijednost projekta iznosi 912.485,42 kune.*

*Kako bi smanjile diskriminaciju u svijetu rada i podržale dugotrajno nezaposlene žene u Gradu Zagrebu i Krapinsko – zagorskoj županiji, CESI, LAG Zagorje - Sutla i Pučko otvoreno učilište Krapina provode dvogodišnji program edukacija i podrške za dugotrajno nezaposlene žene i žene koje su na bilo koji način izložene diskriminaciji u svijetu rada i procesima zapošljavanja.*